ODBOJKA za 4., 5. in 6. raz.

Dvoranska odbojka je olimpijski šport. Prvič se je dvoransko odbojko vpeljalo na olimpijske igre leta 1964 v Tokiu. Odbojko igrajo tako dekleta kot fantje. Igrišče je veliko 18 m X 9 m. Višina mreže je za fante postavljena višje (2,43 m), kot za dekleta (2,24).

Odbojka je eden najbolj priljubljenih rekreativnih športov v Sloveniji.

Igra odbojka je sestavljena iz naslednjih elementov:

* Servis (poznamo spodnji servis, zgornji servis, vrhunski športniki uporabljajo servis iz skoka).
* Sprejem servisa.
* Zgornji odboj (mini podaja, alma podaja, maksa podaja).
* Spodnji odboj.
* Blok (kolektivni, ki je lahko dvojni ali trojni).
* Napadalni udarec.

OSNOVNA PRAVILA IGRE

Tekmo sodi glavni sodnik in linijski sodnik.

1. Na igrišču igrata dve ekipi. Vsaka ekipa ima na igrišču 6. igralcev.
2. Tekmo zmaga tista ekipa, ki dobi tri nize. V primeru neodločenega izida 2:2 v nizih se igra odločilni 5. niz.
3. Niz dobi tista ekipa, ki prva doseže 25 točk z najmanj 2 točkama prednosti. V primeru neodločenega izida pri 24:24 se igra nadaljuje, dokler katera od ekip ne doseže prednost dveh točk (26:24, 27:25).
4. Igra se tako, da za vsako napako točko dobi nasprotna ekipa. V odločilnem 5. nizu, se v primeru izenačenja na 14:14, igra nadaljuje dokler ni dosežena prednost dveh točk.
5. Kadar ekipa zapravi servis ali ne uspe vrniti žoge oziroma naredi kakšno drugo napako, dobi žogo nasprotna ekipa.

Seveda je še cel kup pravil, a zgoraj našteta so osnovna pravila in ta je potrebno znati, zato, da pri igri odbojke učenci vejo, za kaj gre.

Po navadi učitelj/ica športa prilagodi pravila. Pri urah športa se igra odbojko na dva dobljena niza do 15 točk.

Dragi učenci/ke!

Vaša naloga je, da naštejete katere koli druge vrste odbojke še poznamo in odgovor pošljete na:

alenka.zupancic2@guest.arnes.si ali vašemu učitelju/ci za šport.